Laser (bag) - Wikipedia

# Laser (bag)

### Diwar Wikipedia, an holloueziadur digor

Laser
redadeg Laser
Fardaj : | cat-boat
Savour : | Bruce Kirby
Penn-kentañ : | 1970
Hirder : | 4,23 m
Ledander : | 1,42 m
Diblasadur : | 59 kg
Goueliadur : | 7,06 m² (standard), 5,7 m² (radial), 4,7 m² (4.7)
Bourzhiad(où) : | 1

Al Laser a zo un driver poblek kenañ. Sturiet e vez gant un den hepken. Treset eo bet gant Bruce Kirby o lakaat ar pouez war ar blaended hag an dreistded.

Emañ e-touez ar bagoù skignet ar muiañ er bed, 180 000 bag o vezañ bet savet a-raok 2006. Graet en deus berzh abalamour d'e eeunded, de solutded hag dre ma'z eo bet kemeret gant kenstriverien ar redadegoù a blije dezho e undoareegezh : an holl vagoù a zo heñvel-rik, hag implij a ra ar genstriverien ar memes kouc'h ha pezhioù gwern pourvezet gant an hevelep saver, un nebeut kemmoù displeget splann er jaoj a zo tu da gaout.

## [kemmañ] Istor

Kroget eo gant ur bellgomzadenn etre daou Ganadian, Ian Bruce, ijinelour ha redadeger, ha Bruce Kirby, redadeger, kazetenner evit kelaouennoù diwar-benn ar bageal ha saver bagoù. C'hoant en devoa Ian Bruce gwelet ma vefe posubl sevel un driver, aes da dreuzkas war doenn un oto, evit e integriñ d'un heuliad produoù kampiñ a oa eñ o sevel. Ijin a reas neuze Bruce Kirby ar vag-mañ ne voe ket produet. Dec'hel a reas ar planioù betek 1970 pa reas brud ar gelaouenn One Design and Offshore Yatchman evit ar redadeg anvet America's teacupevit bagoù o c'houst dindan 1000$. Goude un nebeut cheñchamantoù gouel ez eas ar maout aes gant bag Kirby en e c'hlas.

Ar rakskouerenn a voe anvet Weekender (bag an dibenn-sizhun); war al lien e oa tu lenn TGIF evit Thanks God It's Friday. Adanvet e voe diwezhatoc'h Laser ha diskouezet ez ofisiel e diskouezadeg bagoù New York e 1971.

Ul Laser Standard gwelet a-gostez

Sikouret eo bet skignadur al Laser gant he flaended (skuizh e oa ul lodenn eus kenstriverien ar redadegoù-bigi gant ar redadeg danvezel e klasadoù driver all), he friz izel (er bloavezhioù 1970, cheñchet ez eo hiriv an deiz), he skañvded, he gwern e div lodenn ha lake al Laser da vezañ ur vag aes da zezougen war doenn un oto. Abalamaour da gement-mañ ha d'he solutded e voe prenet gant ar c'hluboù bageal, ar skolioù bageal pe choazh gant aozadurioù touristel evel ar c'h/Club Med.

E 1996 e teuas al Laser da vezañ ur vag a glas Olimpek evit ar baotred, ar bloavezh-se e voe savet un heulienn ispisial a vagoù evit lidañ an dilennadenn. E 2008 e vezo krouet ur skouerenn eus al Laser gant ul lien vihanoc'h, al Laser Radial, ur vag a glas Olimpek evit ar merc'hed.

Ar c'hentañ kampionad ar bed a voe aozet e 1974 er Bermud. Dont a reas 108 bageer eus 24 bro disheñvel, ha gounezet e voe ar c'hampionad gant Peter Commette eus ar Stadoù-Unanet. Ar gampioned brasañ e Laser zo Robert Scheidt (lesanvet El demolidor) eus Brazil; gounezet en deus eizh gwech kampionad ar bed, div vedalenn aour hag unan arc'hant d'ar C'hoarioù Olimpek, Glenn Bourke (Aostralia), teir gwech kampion ar bed ha Ben Ainslie (Rouantelezh-Unanet) kampion Olimpek e Finn, bag tost d'al Laser. Ben Ainslie a ziorroas ur bern teknikoù leviata ispisial hag a vez implijet e pep lec'h er bed hiriv an deiz.

## [kemmañ] mentoù lien all

Al laser Standard a zo ar vag gant ar goueliadur orin. hogen, evit desach rederien nevez pe merdeerien nevez, ez eus bet savet div ouliadur all d'al Laser.

### [kemmañ] Al Laser Radial

E Europa he deus graet muioc'h a berzh al Laser Radial evit ar stumm orin (Standard), tremen a reas zoken dirak an driver Europ evit ar c'hlas bagoù merc'hed d'ar choarioù Olimpek 2008. Al Laser Radial a implij an hevelep kourc'h ha dafar gant al Laser Standard, ne implij nemet ur gouel vihanoc'h ha lodenn draoñ ar wern.

### [kemmañ] Al Laser 4.7

Dek vloaz war-lerc'h donedigezh al Laser Radial e voue kinniget ur vag gant ur goueliadur vihanoc'h. Ul lien vihanoc'h a 35% eget hini ar stumm Standard a voe savet evit ma c'hellfe ivez an dud skañvoc'h, re bouner evit an Optimist, kenderc'hel da redadegiñ. Implijet eo bet ar memes formulenn gant al Laser Radial, n'eus nemet ar gouel da cheñch ha lodenn draoñ ar wern.

## [kemmañ] Al lodennoù

### [kemmañ] Ar fardaj =

- ar wern
- ar bom
- ar gouel
- ar c'hilhog (diskouezer avel)

### [kemmañ] An divilhennoù

- ar stur
- an driv

### [kemmañ] Ar c'houc'h

- ar poledoù
- ar senklenn
- ar c'houc'h
- ar vazh (stick)

## [kemmañ] Niver a redadegerien er broioù

Bro | Niver a redadegerien war Laser
--- | ---
Amerika an hanternoz | 70.056
Rouantelezh Unanet | 23.663
Alamagn | 10.697
Italia | 9883
Frañs | 8929
Izelvroioù | 6632
Turkia | 623

## [kemmañ] Lec'hiennoù diwar-benn al Laser

- Lec'hien ar saver
- Aozadur Klasad Etrevroadel Laser
- Aozadur France Laser
- Aozadur Suis Laser
- Laser Group Belgium

Adtapet diwar "http://br.wikipedia.org../../../l/a/s/Laser_%28bag%29.html"

Rummadoù ar bajenn: Bigi-dre-lien | Driver | Bag redadeg | Klasoù bigi dre lien

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Dansk
- Deutsch
- English
- Español
- Eesti
- Français
- עברית
- Italiano
- Lietuvių
- Nederlands
- Polski
- Português
- Svenska
- Türkçe